text: নাইটক্লাবে গোলাগুলিতে মেক্সিকোতে নিহত ১৫-www.aloavanews24.com
  Home›বিশ্ব›নাইটক্লাবে গোলাগুলিতে মেক্সিকোতে নিহত ১৫
  মেক্সিকোর শিল্পাঞ্চল সালামানকার একটি নাইটক্লাবে গতকাল শনিবার গোলাগুলিতে কমপক্ষে ১৫ জন নিহত হয়েছে।দেশটির আইনজীবী অফিসের মুখপাত্র হুয়ান হোসে মার্টিনেজ বার্তা জানিয়েছে। অপরদিকে এ ঘটনায় আরও চারজন আহত হয়েছে বলে বার্তা সংস্থা এএফপি এক প্রতিবেদনে জানিয়েছে।
  ভারী অস্ত্রশস্ত্রে সজ্জিত কয়েকজন বন্দুকধারী লা প্লেয়া নাইটক্লাবে শনিবার এ ঘটনা ঘটিয়েছে বলে এএফপির প্রতিবেদনে বলা হয়।তবে এ হামলার দায় স্বীকার করেনি কেউ। বন্দুকধারীদের পরিচয় নিশ্চিত করতে পারেনি আইনশৃঙ্খলা রক্ষাকারি বাহিনীর সদস্যরা। ওই অঞ্চলটি তেল চুরির সঙ্গে যুক্ত দুর্বৃত্তদের আখড়া বলে পরিচিত।গোলাগুলির পর পাওয়া এক ভিডিওতে দেখা যায়, নাইটক্লাবে সারিবদ্ধভাবে দাঁড়িয়ে আছে পুলিশ।
  এদিকে চলতি সপ্তাহেই দেশটির প্রেসিডেন্ট অ্যান্দ্রে ম্যানুয়েল লোপেজ এই স্থানীয় চক্রের বিরুদ্ধে অভিযান চালানোর নির্দেশ দিয়েছে